જયદેવને આશ્ર્ચર્ય એ વાતનું થયું કે બાઈનું પિયર ઉમરાળા સાસરૂ લાઠી અને તેણી બાબરામાં એકલી રહેતી હતી. તાત્કાલીક તો બીજો કોઈ ઉપાય ન હતો. જયદેવે પવન ગોરના નિવેદન ઉપર થી જ આત્મહત્યાના દુષ્પ્રેરણાનો ભારતીય ફોજદારી ધારાકલમ ૩૦૬ મુજબની એફ.અઈ.આર. નોંધી લીધી જેનો આરોપી મરનાર બાઈનો પતિ બાવાજી કે જે લાઠી રહેતો હતો તેનો ઉલ્લેખ થયો. આથી પવન ગોર ખુશ થઈ ગયો અને તેના મોઢાના હાવભાવ એકદમ ફરી ગયા અને પોતે તેજીમાં આવી ગયો. અને ઉપાધી મૂકત થતા હળવો થઈને બધા સાથે ખૂલીને વાતો કરવા લાગ્યો.